Inici

 Aquestes són els vostres últims deures del curs Aplicacions TIC. Heu d'escriure un paràgraf semblant al que jo us poso d'exemple: Qui s'hi posi l'últim ho té negre, perquè no s'hi val a repetir eines, d'acord?
 * trieu una de les eines o recursos que hem treballat durant aquestes setmanes (la que penseu que pot anar millor en la vostra àrea).
 * expliqueu-nos per a què serveix i què aporta de positiu a la vostra àrea.
 * no oblideu de posar-hi un enllaç a la web de l'eina recomanada.

Margarita : Jo segueixo insistint en les grans possibilitats que ens ofereix l'eina [|Google Sites] per a crear i editar pàgines web. Un cop els blogs ja no serveixen per als nostres objectius, ja que hi tenim tanta informació que deixen de ser àgils per trobar-la, el pas següent és crear una pàgina web on poguem classificar tota la informació que volem fer arribar als alumnes o als companys d'una manera molt més ràpida i àgil. MIreu aquest exemple: [|Les roques]. És una pàgina web molt senzilla, feta per nanos de 6è. S'hi podrien afegir enllaços, vídeos, powerpoints, el que volguéssiu. Però és clara, no? En una àrea com naturals, permet recollir d'una manera clara i ordenada tota la informació sobre un tema; nosaltres o els mateixos nanos...

Jordi: Jo [|he pensat] que primer calia relexionar el que hem après al llarg d'aquestes sessions i com ens ha canviat la idea sobre [|què són i l'ús que en podem fer de les TIC]: [|abans creia que....]en canvi ara tinc una idea [|bastant diferent] No! és broma //senyo//! Seriosament, abans creia que un blog era, bé,[|un blog] ara ja sé que un blog [|pot ser això](publicitat encoberta!). De moment fins aquí, demà ja continuaré. Bé dues setmanes més tard arriba demà i em toca decidir l'eina tic sobre la qual parlaré. Segurament associarieu la meva persona a una eina com [|aquesta] o [|aquesta] doncs no! parlaré de la [|wiki] No, no! aquesta no! aquesta! wikispaces.com. Crec que aquesta eina em serà molt útil per elaborar, junt amb els alumnes, glossaris sobre temes, ampliacions dels temes de classe treballant individualment o en grup, reportatges sobre aspectes concrets d'un tema determinat, i tot sense el condicionament de l'espai dels blogs; a més en aquesta eina hi caben totes les altres i així encara puc complicar-me més la vida!!! Per acabar, només dues coses: una! si la creadora de les wiki enlloc de Viki s'hagués anomenat "Maria de la Virtudes", ara aquestes tics s'anomenarien virtuspace, virtupèdia...?? dos! Abans de plegar recordar el video que em va convèncer de l'utilitat de les tic. [|AQUEST!]

Núria: Doncs jo trio el [|blogger!] És una eina molt útil per poder presentar informació complementària (imatges, vídeos, etc) als alumnes. Dins l'àrea de tecnologia és interessant que els alumnes puguin veure en imatges com és un aerogenerador, una roda hidràulica, un forjat o una mina a cel obert, com també és molt interessant poder repassar amb un vídeo el funcionament d'un motor de combustió o el montatge d'una central eòlica. Tota aquesta informació es pot recopilar molt bé en un blog. A més a més, en els blogs també es poden presentar els treballs que els alumnes han anat realitzant a l'aula de tecnologia. Ha estat un curs molt profitós (he après moltes coses!).  Laura : Jo trio el [|BubbleShare]. A mi m'ha agradat molt insertar imatges i després poder fer presentacions, perquè ja sabeu que la meva càmera i jo no faltem a cap esdeveniment. Ja sé que aquesta eina, segurament, és l'eina menys didàctica si pensem en els alumnes, però no només hi ha d'haver contiguts estrictament acadèmics en el blog, oi? També hi ha d'haver un lloc per a la diversió. He utilitzat el BubbleShare per fer presentacions del [|crèdit de síntesi], d'excursions, d'activitats relacionades amb tutoria i amb [|celebracions]... Crec que el BubbleShare és una manera més lúdica d'introduir l'alumne en el món dels blogs, és a dir, a partir d'una presentació, l'alumne pot clicar les diferents entrades que hi ha en el blog i que li permeten dur a terme una ampliació o consolidació de les coses tractades a classe. Moltes gràcies Margarita per la paciència que has tingut amb nosaltres!!!

Ma Angels (Prenda):  Jo he decidit triar [|"YOURGMAP]", perquè crec que és una bona manera d'introduir als alumnes a la geografia dels països de llengua anglesa a través del llenguatge visual. Crec que no nomès és important aprendre la llengua, sinó també saber situar en un mapa els països on es parla aquesta llengua. Buscar i trobar llocs de parla anglesa en un mapa, no és molt interessant per a molts alumnes, però amb el "yourgmap" fa que sigui molt més entretingut i que aprenguin més ràpidament. Gràcies per tot.

Marta: Jo m´he decidit per l´[|authorstream], em sembla una eina molt pràctica per utilitzar amb els alumnes. Serveix per compartir presentacions, tipus PowerPoint, amb l´avantatge que et respecta els efectes que has inclòs a la presentació, això fa que sigui més atractiu per als nanos (i a mí, em va encantar!!) Les presentacions són una eina que els alumnes tenen molt per mà, així que es poden treballar aspectes diferents al voltant d´un tema central, amb diverses presentacions i després compartir-les. També puc penjar jo un PwP a l´authorstream per després posar-lo al [|meu blog.]. L´any vinent volem la segona part!!!! Gràcies!!!!!

Natàlia: El preu que cal pagar per fer els deures tard, és evidentment, no poder triar,però em decideixo per [|PICASA] ja que aquest any m'he "enganxat" a posar fotos de tot el que fem a l'escola al blog, fins i tot amb primer i segon d'ESO ens hem presentat a un concurs de fotografia naturalista!!!.Aquest any amb les TIC-TAC en general i concretament amb els blogs i també amb Picasa, crec que he apropat alguns alumnes més cap a l'assignatura de ciències naturals, alumnes que no mostraven cap interès per l'assignatura amb el blog s'han mostrat molt col.laboradors.Ara us convido a veure les fotos del meu [|blog.]Gràcies per tot.

Ramon: Ara que ja he deixat passar a tothom (perquè així ho tinguin més fàcil), em disposo a triar l'eina TIC que també m'ha semblat útil i interessant. Es tracta del [|CALAMÉO]. Tothom es pensava que es tractava d'algun recurs relacionat amb les ciències naturals, amb alguna cosa com [|aquesta], però jo de seguida vaig veure que es tractava d'una altra cosa i que era molt interessant. Destaco, sobretot, el fet que permet agrupar en poc espai un document de moltes pàgines i, a més, amb un aspecte visual molt atractiu: semblant al d'un llibre. I això per algú de lletres segur agrada moltíssim. Perquè... quin plaer poder passar les pàgines encara que sembli mentida! Al meu [|blog], encara en procés, podeu veure'n una mostra, però us asseguro que aquesta eina la faré servir molt més i la recomanaré als meus alumnes. Puc compilar apunts, esquemes, fragments d'obres literàries (poemes...), treballs, etc. Aprofito per dir que aquest curs que hem fet ha estat d'allò més útil i m'ha obert un món de possibiltats i recursos que fins fa poc em semblaven estranys i impossibles de fer servir. Em sembla que tots hem pujat al tren de les TIC (o TAC) ... tot i que alguns van en primera!